**Výzva na predkladanie ponúk** (ďalej ako „Výzva“)

pre zákazku s nízkou hodnotou podľa § 117 zákona č. 343/2015 Z. z. o verejnom obstarávaní

a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“)

**1. Verejný obstarávateľ:**

Ministerstvo investícií, regionálneho rozvoja a informatizácie

Štefánikova 15

811 05 Bratislava

IČO 50349287

(ďalej aj ako „verejný obstarávateľ“ alebo ako „MIRRI SR“)

Kontaktné osoby: Miroslav Líška, Tibor Jedinák, Martin Poloha

tel. č.: +421 2 2092 8433

e-mail: miroslav.liska@mirri.gov.sk, tibor.jedinak@mirri.gov.sk; martin.poloha@mirri.gov.sk

adresa hlavnej stránky verejného obstarávateľa /URL/: <https://www.mirri.gov.sk/>

**2. Zatriedenie obstarávacieho subjektu podľa zákona:**

Verejný obstarávateľ podľa § 7 ods. 1 písm. a) zákona o verejnom obstarávaní.

**3. Názov zákazky podľa verejného obstarávateľa:**

Otvorené údaje 2.0 - Rozvoj centrálnych komponentov pre kvalitné zabezpečenie otvorených údajov.

**4. Druh zákazky** (tovary/**služby**/stavebné práce):

Zákazka na poskytnutie služieb.

**5. Hlavné miesto** dodania tovaru/**poskytnutia služieb**/uskutočnenia stavebných prác:

Ministerstvo investícií, regionálneho rozvoja a informatizácie, Štefánikova 15, 811 05, Bratislava.

**6. Výsledok verejného obstarávania:**

ZMLUVA O DIELO NA VÝVOJ SOFTWAROVÉHO DIELA (ďalej len „Zmluva o dielo“) uzatvorená v súlade so zákonom o verejnom obstarávaní a podľa § 536 a nasl. zákona č. 513/1991 Zb. Obchodný zákonník v znení neskorších predpisov a § 65 a nasl. zákona č. 185/2015 Z. z. Autorský zákon v znení neskorších predpisov.

**7. Opis zákazky:**

Verejný obstarávateľ na plnenie svojich zákonných úloh v rámci Národného projektu Otvorené údaje 2.0 - Rozvoj centrálnych komponentov pre kvalitné zabezpečenie otvorených údajov (ďalej len „OÚ 2.0“) potrebuje zabezpečiť vytvorenie, dodanie a implementáciu informačného systému OÚ 2.0, ktorého cieľom je publikovanie otvorených údajov pre opakované použitie s dôrazom na rozsah a kvalitu publikovaných datasetov. Primárnym zámerom je využiť ekonomický potenciál otvorených údajov verejného sektora, pričom očakávané výsledky sú výrazne zvýšená miera transparentnosti verejnej správy, silné odvetvie pracujúce s otvorenými údajmi, inovatívne využitie otvorených údajov, ktoré vygeneruje pridanú hodnotu pre používateľov. Projekt OÚ 2.0 pomôže zabezpečiť dostupnosť a dôveryhodnosť kľúčových otvorených datasetov a publikovaných údajov, zlepšenie nástrojov pre komunitu a používateľov, zjednodušené publikovanie otvorených údajov a zvýšenie kvality publikovaných dát.

**8. Spoločný slovník obstarávania:**

72222300-0 Služby informačných technológií

**9. Celkový rozsah predmetu zákazky:**

Podrobný opis predmetu zákazky je uvedený v Prílohe č. 1 tejto Výzvy „Zmluva o dielo s prílohami“.

Uchádzač v stanovenej lehote na predkladanie ponúk predloží svoju ponuku, ktorá bude predmetom hodnotenia verejného obstarávateľa. Po vyhodnotení predložených ponúk verejný obstarávateľ oznámi výsledok vyhodnotenia jednotlivým uchádzačom. S úspešným uchádzačom bude podpísaná Zmluva o dielo.

**10. Predpokladaná hodnota zákazky v EUR bez DPH:**

Predpokladaná hodnota zákazky bola určená v súlade s ustanovením § 6 ods. 1 zákona o verejnom obstarávaní a tiež v zmysle *„Jednotnej príručky pre žiadateľov/prijímateľov k procesu a kontrole verejného obstarávania/obstarávania“*, podľa ktorej pri zadávaní zákazky s nízkou hodnotou je možné určiť úspešného uchádzača a predpokladanú hodnotu zákazky aj jedným úkonom, t. j. na základe tohto verejného obstarávania realizovaného na základe tejto Výzvy zverejnenej na webovom sídle MIRRI SR a partnerskej dohody.

Verejný obstarávateľ si vyhradzuje právo neprijať ponuku, ak navrhovaná cena v predloženej ponuke (Kritérium č. 1) bude vyššia ako 69 920 EUR bez DPH.

**11. Hlavné podmienky financovania a platobné dojednania:**

Na základe faktúry dodávateľa. Splatnosť faktúry je do 60 dní od jej doručenia. Ďalšie podmienky financovania sú uvedené v Zmluve o dielo.

**12. Podmienky účasti:**

Uchádzač musí spĺňať podmienku účasti podľa **§ 32 ods. 1 písm. e) zákona o verejnom obstarávaní**, t. j. musí byť oprávnený poskytovať službu v oblasti predmetu zákazky. Pre účely splnenia predmetnej podmienky účasti osobného postavenia uchádzač nepredkladá doklad
o oprávnení poskytovať, uvedenú skutočnosť overí verejný obstarávateľ z informačného systému verejnej správy.

Uvedené platí pre hospodárske subjekty (uchádzačov) taxatívne vymenované v § 2 ods. 2 zákona č. 272/2015 Z. z. o registri právnických osôb, podnikateľov a orgánov verejnej moci a o zmene a doplnení niektorých zákonov. V ostatných prípadoch je uchádzač naďalej povinný predložiť doklad preukazujúci splnenie podmienky účasti týkajúcej sa osobného postavenia (napríklad výpis z obchodného registra alebo živnostenského registra).

Ak z predložených dokladov nemožno posúdiť ich platnosť alebo splnenie podmienky účasti, verejný obstarávateľ požiada uchádzača o vysvetlenie alebo doplnenie predložených dokladov. Ak uchádzač nesplní požiadavku podľa tohto bodu výzvy na predkladanie ponúk, ani po výzve na vysvetlenie alebo doplnenie chýbajúcich dokladov, bude z verejného obstarávania vylúčený a ako úspešný bude vyhodnotený uchádzač, ktorý sa umiestnil ako druhý v poradí.

Uchádzač musí spĺňať podmienku účasti podľa **§ 32 ods. 1 písm. f) zákona o verejnom obstarávaní**, t. j. nesmie mať uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu (uvedenú skutočnosť overí verejný obstarávateľ).

Verejný obstarávateľ neuzavrie zmluvu s uchádzačom, u ktorého existuje dôvod na vylúčenie podľa § 40 ods. 6 písm. f) zákona o verejnom obstarávaní (konflikt záujmov, ktorý nemožno odstrániť inými účinnými opatreniami).

**13. Kritériá na vyhodnotenie ponúk a pravidlá ich uplatnenia:**

**Kritérium na vyhodnotenie ponúk č. 1:** „Najnižšia celková cena za predmet zákazky v EUR vrátane DPH“ – **váhovosť 30%** (ďalej aj ako „Kritérium č. 1)

Ponuka uchádzača s najnižšou celkovou cenou za predmet zákazky, získa za Kritérium č. 1 „Najnižšia celková cena za predmet zákazky v EUR vrátane DPH“ maximálny počet 30% (30 bodov), ostatné ponuky budú hodnotené úmerou podľa vzorca:

 najnižšia cenová ponuka

Xi = 30 x ------------------------------------------

 cenová ponuka hodnoteného uchádzača

kde Xi je počet bodov pridelený hodnotenej ponuke za Kritérium č. 1.

**Kritérium na vyhodnotenie ponúk č. 2:** „Analytik v oblasti prepojených otvorených údajov“ – **váhovosť 35%**, (ďalej aj ako „Kritérium č. 2“)

Kritérium č. 2 bolo určené v súlade s ustanovením § 117 ods. 1 zákona o verejnom obstarávaní a zároveň v súlade s § 2 písm. l) zákona č. 357/2015 Z. z. o finančnej kontrole a audite a o zmene a doplnení niektorých zákonov v znení neskorších predpisov, nakoľko verejný obstarávateľ má záujem na základe vyhodnotenia ponúk docieliť hospodárnosť pri realizácii daného predmetu zákazky, ktorú je vhodnejšie zabezpečiť nielen na základe jediného kritéria na vyhodnotenie ponúk najnižšej ceny“, ale aj zohľadnením kvality požadovaných expertov (Analytik v oblasti prepojených otvorených údajov a IT Vývojár v oblasti prepojených otvorených údajov), ktorí budú realizovať plnenia požadované verejným obstarávateľom na základe Zmluvy o dielo.

Kritérium č. 2 „Analytik v oblasti prepojených otvorených údajov“ sa bude hodnotiť nasledovne:

Uchádzačovi bude za navrhovaného „Analytika v oblasti prepojených otvorených údajov“ priradený počet bodov na základe vyhodnotenia splnenia jeho kvalitatívnych predpokladov podľa „Bodovacej tabuľky ku kritériám na vyhodnotenie ponúk“ (ďalej aj ako „Bodovacia tabuľka“), ktorá tvorí Prílohu č. 2 tejto Výzvy. Uchádzačom navrhovanému „Analytikovi v oblasti prepojených otvorených údajov“ verejný obstarávateľ pridelí 5 bodov za preukázanie minimálnej požadovanej úrovne kvalifikačných predpokladov, ktoré sú uvedené v danej Bodovacej tabuľke. Uchádzač, ktorého „Analytik v oblasti prepojených otvorených údajov“ preukáže viac praktických skúseností nad minimálny štandard (podľa požiadaviek uvedených v Bodovacej tabuľke) získa 15 bodov. Maximálny počet bodov, ktorý môže byť pridelený uchádzačovi za jeho „Analytika v oblasti prepojených otvorených údajov“ je 35 bodov, pokiaľ tento jeho expert splní minimálne požiadavky pre tento počet bodov uvedené v Bodovacej tabuľke.

Ponuka uchádzača, ktorá získa najvyšší počet bodov, získa za Kritérium č. 2 „Analytik v oblasti prepojených otvorených údajov“ maximálny počet 35% (35 bodov), ostatné ponuky budú hodnotené úmerou podľa vzorca:

 počet bodov pridelený hodnotenej ponuke za daného experta

Xii = 35 x --------------------------------------------------------------------------------------------

 najvyšší počet bodov za daný typ experta (zo všetkých hodnotených ponúk)

kde Xii je počet bodov pridelený hodnotenej ponuke za Kritérium č. 2.

**Kritérium na vyhodnotenie ponúk č. 3:** „IT Vývojár v oblasti prepojených otvorených údajov“ – **váhovosť 35%**, (ďalej aj ako „Kritérium č. 3“).

Pravidlá uplatnenia Kritéria č. 3 sú rovnaké ako pri Kritériu č. 2.

Konečné poradie uchádzačov v danom verejnom obstarávaní sa stanoví podľa súčtu nimi získaných bodov za Kritérium č. 1, Kritérium č. 2 a Kritérium č. 3, pričom úspešným uchádzačom sa stane ten uchádzač, ktorý získa najviac bodov (za predpokladu splnenia aj ostatných podmienok uvedených v tejto Výzve). Maximálny počet bodov získaných za všetky tri kritériá na vyhodnotenie ponúk je 100 bodov.

Kvalitatívne predpoklady uvedené v Bodovacej tabuľke na experta – „Analytik v oblasti prepojených otvorených údajov“ a na experta „IT Vývojár v oblasti prepojených otvorených údajov“ v rámci hodnotenia Kritéria č. 2 a Kritéria č. 3 uchádzač **preukáže** predložením **Zoznamu praktických skúseností** s uvedením údajov v nasledovnom rozsahu:

a) meno, priezvisko, titul príslušného experta,

b) obchodné meno, sídlo podnikania osoby, pre ktorú expert vykonával požadovanú službu,

c) označenie a názov projektu/projektov,

d) stručný opis činností, ktoré expert v rámci projektu realizoval a pozícia na projekte,

e) obdobie realizácie služby v rámci projektu/projektov (od – do, mesiac, rok),

f) uvedenie kontaktnej osoby s telefónnym číslom, e-mailom, u ktorej je možné uvedené údaje overiť,

g) vlastnoručný podpis experta.

Pokiaľ uchádzačom predložený expert (Analytik v oblasti prepojených otvorených údajov alebo IT Vývojár v oblasti prepojených otvorených údajov) nezíska ani minimálny počet 5 bodov, a teda uchádzačom navrhovaný expert nepreukáže minimálnu úroveň kvalifikačných predpokladov podľa bodovacej tabuľky, tak bude ponuka dotknutého uchádzača vylúčená.

**14. Lehota na predkladanie ponúk uplynie:**

**Dňa 14.01.2022 (vrátane).**

Ponuka predložená po tejto lehote nebude akceptovaná.

**15. Miesto na predloženie ponúk:**

**Ponuky je potrebné predkladať výlučne elektronicky na e-mailové adresy:**

miroslav.liska@mirri.gov.sk, tibor.jedinak@mirri.gov.sk; martin.poloha@mirri.gov.sk

**16. Ponuka musí obsahovať:**

1. Doklad, ktorým uchádzač **preukáže splnenie podmienok účasti**, ak je to v zmysle bodu 12 Výzvy aplikovateľné.

2. Doplnený a podpísaný **Návrh na plnenie Kritéria č. 1** určeného verejným obstarávateľom na vyhodnotenie ponúk – podľa bodu č.17 Výzvy.

3. **Zoznam praktických skúseností** podľa bodu č. 13 Výzvy za experta – „Analytik v oblasti prepojených otvorených údajov“ a za experta „IT Vývojár v oblasti prepojených otvorených údajov“.

4. Vyplnenú a podpísanú **Zmluvu o dielo** (Príloha č. 1 tejto Výzvy).

**17. Návrh na plnenie Kritéria č. 1 určeného verejným obstarávateľom na hodnotenie ponúk.**

**Kritérium na vyhodnotenie ponúk č. 1:** Najnižšia celková cena za predmet zákazky v EUR vrátane DPH:

|  |
| --- |
| **Návrh na plnenie Kritéria č. 1** |
| **Kritérium** | **Návrh** | **Sadzba DPH v zmysle****účinnej legislatívy** | **Návrh** |
| **Najnižšia celková cena v EUR s DPH.****Váha kritéria 30%** | **Spolu v EUR** |  | **Spolu v EUR** |
| **bez DPH** | **vrátane DPH** |

Súčasťou ponukovej ceny musia byť všetky náklady, ktoré vzniknú uchádzačovi pri plnení predmetu zákazky.

Ak uchádzač nie je platiteľom DPH, uvedie navrhovanú zmluvnú cenu celkom. V prípade, že uchádzač nie je platiteľom DPH, uvedie verejnému obstarávateľovi túto skutočnosť.

Všetky náklady spojené s prípravou a predložením ponuky znáša uchádzač bez akéhokoľvek finančného alebo iného nároku voči verejnému obstarávateľovi, a to aj v prípade, že uchádzač nebude úspešný v danom verejnom obstarávaní alebo že verejný obstarávateľ zruší toto verejné obstarávanie.

**18. Vyhodnotenie ponúk:**

Vyhodnotenie ponúk z hľadiska splnenia podmienok účasti a vyhodnotenie ponúk z hľadiska splnenia požiadaviek na predmet zákazky sa uskutoční po vyhodnotení ponúk na základe kritérií na vyhodnotenie ponúk, a to v prípade uchádzača, ktorý sa umiestnil na prvom mieste v priebežnom poradí. Ak ponuka uchádzača nebude obsahovať všetky náležitosti podľa tejto Výzvy, uchádzač bude požiadaný o vysvetlenie alebo doplnenie predložených dokladov.

Ak dôjde k vylúčeniu uchádzača alebo jeho ponuky, vyhodnotí sa následne splnenie podmienok účasti a požiadaviek na predmet zákazky u ďalšieho uchádzača v poradí tak, aby uchádzač umiestnený na prvom mieste v novo zostavenom poradí spĺňal podmienky účasti a požiadavky na predmet zákazky.

Verejný obstarávateľ po vyhodnotení ponúk bezodkladne zašle informáciu o vyhodnotení ponúk všetkým uchádzačom elektronicky. Verejný obstarávateľ bude úspešného uchádzača kontaktovať prostredníctvom elektronickej pošty ihneď po vyhodnotení. S úspešným uchádzačom bude uzatvorená Zmluva o dielo.

**19. Jazyk, v ktorom možno predložiť ponuku:**

Slovenský jazyk alebo český jazyk.

**20. Zákazka sa týka projektu / programu financovaného z fondov EÚ:**  Áno.

**21. Žiadosť o vysvetlenie:**

Záujemca môže **požiadať verejného obstarávateľa o vysvetlenie tejto Výzvy** a jej príloh prostredníctvom zaslania emailu na: miroslav.liska@mirri.gov.sk, tibor.jedinak@mirri.gov.sk; martin.poloha@mirri.gov.sk (v takom prípade žiadame zaslať email všetkým trom uvedeným osobám). Verejný obstarávateľ bezodkladne poskytne vysvetlenie informácií potrebných na vypracovanie ponuky, za predpokladu, že o vysvetlenie záujemca požiada dostatočne vopred.

**22. Dátum zverejnenia Výzvy:**

Dňa 21.12.2021.

**Prílohy:**

Príloha č. 1 – Zmluva o dielo s prílohami

Príloha č. 2 – Bodovacia tabuľka ku kritériám na vyhodnotenie ponúk